जनसभालाई सम्बोधन गर्दै नेकपा माओवादी केन्द्र ६ नं प्रदेशका संयोजक एवम् पूर्वसांसद मायाप्रसाद शर्माले मुगुलगायत कर्णालीका पाँच जिल्ला जनयुद्धकालदेखि माओवादीमय भएकाले योपटकको स्थानीय निकायको चुनावमा पनि माओवादी केन्द्रको वर्चश्व कायमै रहने बताउनुभयो। सिंहदरबारस्थित केन्द्रित जनताको अधिकार गाउँगाउँमा पुर्याउन माओवादी केन्द्र लागिपरेको भन्दै उहाँले चुनाव जसरी भए पनि नरोकिने धाराणसमेत राख्नुभएको थियो। उहाँले कसैको लोभलालचमा नलागी आफ्नो अधिकारका निम्ति पछि नहट्न कार्यकर्तालाई आग्रह गर्नुभएको थियो।
